Морбили?!
Аз  му изтървах края тука. Окей де, който не иска да се ваксинира нека не го прави. Щом смятат, че ваксините са изобретение на илюминати, соросоиди и рептили с цел унищожение на населението на Земята, нека си стоят неваксинирани. Лошо няма. Интересно ми е само, как противниците на ваксините ще ми обяснят случаите на отключени генитични и автоимунни заболявания при хора, които не са помирисвали ваксина или въобще преди да започне масовото ваксиниране в световен мащаб? Или искат да ми кажат, че с ваксинирането са започнали всички злини на света? По отношение на морбилито. Щом смятате, че децата ви са защитени - не ги боцкайте. Обаче, недай си Боже да се разболеят, това ще тежи на вашата съвест, не на моята или на другите. Да, има риск да се заразиш с морбили дори да си ваксиниран, но човек ще изкара заболяването по-леко и без усложнения. Антиваксърите вече се превръщат в диагноза. Има риск при поставяне на ваксина, но има риск и когато пиеш аспирин, че нещо може да ти стане. Лично аз съм ПРОТИВ задължителното поставяне на ваксини. Има хора, които действат винаги против правилата и при тях може би би подействало обратното, ако не са задължителни. Ваксини трябва да се поставят само доброволно, а който иска, нека си боледува и да рискува живота и здравето на децата си, особено с тези бежанци, които са на границата, с епидемиите, които носят. Успех.